Diari Oficial de la Generalitat Valenciana


Sumari del DOGV 4276, del 21-06-2002 (2002/6622)

RESOLUCIÓ de 3 de maig de 2002, del secretari general de la Presidència, per la qual es declara deserta la vacant anunciada per la Convocatòria 2/2002, de 31 de gener de 2002 (DOGV núm. 4.187, d'11 de febrer de 2002).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4276

Data del DOGV
:   21-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6622


Organisme emissor
:   Presidència de la Generalitat

Tipus de document
:   Resolució

RESOLUCIÓ de 3 de maig de 2002, del secretari general de la Presidència, per la qual es declara deserta la vacant anunciada per la Convocatòria 2/2002, de 31 de gener de 2002 (DOGV núm. 4.187, d'11 de febrer de 2002). [2002/6622]
  
Vista la proposta formulada per la comissió de valoració corresponent a la Convocatòria 2/2002, de 31 de gener de 2002 (DOGV núm. 4.187, d'11 de febrer de 2002), per a la provisió, pel procediment de lliure designació, del lloc de treball número 9.854, cap de Servici Jurídic, del Gabinet Jurídic de la Generalitat Valenciana.
  
Vista la regulació continguda en el Decret 27/2001, de 30 de gener, del Govern Valencià, d'Organització i Règim de Funcionament dels Servicis Jurídics de la Generalitat Valenciana.
  
Vist que hi ha una contradicció entre les bases primera i tercera de la mencionada convocatòria 2/2002, que pot haver propiciat una menor concurrència que s'hauria possibilitat de no existir la contradicció mencionada.
  
Vist que la proposta de la comissió de valoració no vincula a la conselleria o organisme en el qual s'ubique el lloc, d'acord amb el paràgraf 1 de l'article 28 del Decret 33/1999, de 9 de març, pel qual s'aprova el reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
De conformitat amb el que disposa l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, així com l'article 28 del Decret 33/1999, anteriorment citat, resolc:
  
Declarar deserta la Convocatòria 2/2002, publicada en el DOGV núm. 4187, per a proveir el lloc número 9.854, grup A, complement de destinació 28 i complement específic E050.
  
Contra esta resolució que posa fi a la via administrativa es podrà interposar, potestativament un recurs de reposició davant del mateix òrgan que ha dictat l'acte, en el termini d'un mes comptat des del sendemà de la seua notificació o bé, un recurs contenciós administratiu davant del Jutjat Contenciós Administratiu de València, o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de sendemà al de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciós Administratiu, sense perjuí que s'utilitze qualsevol altra via que es considere oportuna.